open-index/open-wikipedia-markdown huggingface dataset:
Secuestrados en Xeorxia

***Secuestrados en Xeorxia*** é unha longametraxe de 90 minutos de duración, feita para televisión en 2003 e dirixida por Gustavo Balza. Foi producida por Portozás Visión para TVG e Telecinco e conseguiu un nomeamento ó mellor telefilme nos Premios Mestre Mateo 2004.

## Sinopse 
Francisco e José Manuel Clavijo, dous empresarios españois, viaxan a Xeorxia coa intención de comprar unha xoia que en España revenderán a un prezo alto. O intermediario do negocio é Carlos, socio de Francisco en Xeorxia. Pero as cousas non saen como esperaban. A Francisco e a José Manuel secuéstranos un grupo de guerrilleiros que, en realidade, son cómplices de Carlos. El pretende levar unha parte do rescate que pagarán as familias dos secuestrados. Trátase dunha historia baseada en feitos reais.

Entrementres, en Madrid, Rosa e Helena – as mulleres dos secuestrados – intentan logra-la liberación dos seus maridos por tódolos medios diplomáticos posibles… Ata que non queda outro remedio que ir a Xeorxia e paga-lo rescate que esixen os secuestradores.

## Equipo técnico 
* Axudante de produción: Xabier Eirís, Pablo Atienza, Quique Batet 
* Produción executiva: David Martínez
* Axudante de dirección: José Manuel Quiroga 
* Dirección de arte: Alexandra Fernández
* Dirección de produción: María Liaño 
* Efectos especiais: Ricardo Spencer 
* Script: Ana Monteagudo
* Xefe de son: José Manuel Sospedra

## Véxase tamén 
### Ligazóns externas 
* Consello da Cultura Galega
* Axencia Audiovisual Galega
Unha muller invisible

***Unha muller invisible*** (en ) é unha longametraxe dirixida por Gerardo Herrero e protagonizada por María Bouzas, Adolfo Fernández e María Salgueiro entre outros. Trátase dunha coprodución galega rodada na Coruña en lingua castelá que se estreou a nivel nacional o 25 de maio de 2007.

## Sinopse 
Luisa (María Bouzas) ten 47 anos e séntese invisible. A xente non escoita o que di nin lle presta atención. Vive soa, o seu marido deixouna e a súa filla estuda fóra. Un día nunha festa encóntrase con Jorge (Adolfo Fernández), que a ignora igual que os demais. Entón aposta con Marina (Nuria Gago) que logrará seducilo.

## Elenco 
* María Bouzas como Luísa.
* Adolfo Fernández como Jorge.
* Nuria Gago como Marina.
* María Salgueiro como Teresa.
* Ricardo Birnbaum como o adestrador.
* Tamar Novas como Javier.
* Carlos Blanco como Jaime.
* Pepo Suevos como Marcos.
* Cuca Escribano como actriz.
* Fran Paredes como actor.
* Comba Campoy como Alicia.
* Sonia Méndez como Clara.
* Antonio Mourelos como o director de recursos humanos.
* Xavier Estévez como supervisor.

## Véxase tamén 
### Ligazóns externas 
* Consello da Cultura Galega
A biblioteca da iguana

***A biblioteca da iguana*** é unha longametraxe galega dirixida por Antón Dobao no ano 2005, con guión do propio Antón Dobao e Miguelanxo Prado, baseado nun relato homónimo de Xosé Miranda. Está rodada en Lugo.

## Sinopse 
Andrés (Evaristo Calvo) é un profesor universitario especializado en Lingüística que descobre unha grave anomalía nunha novela que adquiriu para matar o tempo durante unha viaxe en avión: O que comezara como unha historia seria convértese nun vulgar relato do Oeste.

## Personaxes 
* Evaristo Calvo como Andrés Rivas
* Pepe Soto como Axente
* Víctor Mosqueira como Carlos
* Luisa Martínez como Celia
*Mónica García como Directora
* Marcos Viéitez como Executivo
* Iván Prado como Home da Facultade
* Beatriz Rodríguez como Moza da librería
* Núria Prims como Lúa
* Xavi García como Moncho
* Lorena Vilas como Moza da TVG 1
* Cecilia Perolio como Moza da TVG 2
* Antón Lopo como Mozo 1
* Xulio Abonjo como Mozo 2
* Brais Fernández como Mozo 3
* Sonia López como Muller da Facultade
* Carolina Vázquez como Muller do Kiosko
*Carlos Fernández como Paulo
* Ozo como Policía
* Iñaki Beraza como Policía Secreta 1
* Ricardo Llovo como Policía Secreta 2
* Xosé Manuel Olveira "Pico" como Presidente
* Mónica Camaño como Rosalía
* Alfonso Agra como Xefe Policía
* Monti Castiñeiras como Xulio

## Véxase tamén 
### Ligazóns externas 
* Consello da Cultura Galega
*
Kinosternoidea

Os **Kinosternoidea** son unha superfamilia de tartarugas acuáticas, que inclúen 3 familias: as Dermatemydidae, que son tartarugas de río de Centroamérica; as Kinosternidae, outras tartarugas americanas; e as Platysternidae ou tartarugas de gran cabeza.
O alquimista impaciente

***O alquimista impaciente*** (en ) é un filme hispano-arxentino de 2002 dirixido por Patricia Ferreira Mañá. Está protagonizado por Ingrid Rubio, Roberto Enríquez, Chete Lera e Adriana Ozores. O filme adapta a novela homónima de Lorenzo Silva.

## Sinopse 
O sarxento Rubén Bevilacqua e a súa compañeira, a garda Virginia Chamorro, investigan a morte dun home nun motel de estrada. A vítima é un enxeñeiro dunha central nuclear, e a súa morte desata as especulacións tremendistas da prensa. Decátanse de que o enxeñeiro chegou ó motel acompañado dunha muller nova, moi alta e fermosa, da que non se atopa o menor rastro. O caso arquívase ata que tres meses máis tarde se descobre o cadáver dunha muller.

## Intérpretes 
* Ingrid Rubio como Virginia Chamorro
* Roberto Enríquez como Rubén Bevilacqua
* Chete Lera como Dávila
* Adriana Ozores como Blanca Díez
* Miguel Ángel Solá como Zaldívar
* Jordi Duader como Ochaita
* Mariana Santángelo como Patricia Zaldívar
* Nacho Vidal como Vasili
* Valeria Arribas como Salgado
* Monti Castiñeiras como policía científica
* Josep Linuesa como Egea
* Miguel Zúñiga como Marchena

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* 
* Ficha no Consello da Cultura Galega
Pataghorobí

***Pataghorobí*** é unha longametraxe galega dirixida por Ricardo Llovo no ano 2005. Trátase dun filme de suspense de 70 minutos de duración, a primeira *TV movie* das catro que conformaron o proxecto *Un mundo de historias* de Televisión de Galicia. A rodaxe da cinta levouse a cabo integramente na cidade de Vigo, sendo o primeiro telefilme rodado en galego.

## Sinopse 
Un escritor vigués recibe unha carta encadeada coa solicitude de que a reenvíe. Trátase da típica misiva que promete boa sorte se colaboras e ameaza coa desgraza en caso de non continuar coa cadea.

O protagonista non lle dá importancia ó asunto e desfaise do orixinal, aínda que garda unha copia pensando que quizais lle poida servir de inspiración nalgún relato que escriba no futuro.

Pouco despois danse unha serie de feitos desafortunados que fan que lembre aquela misteriosa carta.

## Equipo técnico 
* Dirección: Ricardo Llovo
* Axudante de dirección: Lorena Vilas
* Produción executiva: Antón Dobao
* Dirección de arte: Rafa Ferreiro
* Dirección de fotografía: Alberto Goitia
* Dirección de produción: Mamen Quintas
* Script: Xose Antón Perozo

## Véxase tamén 
### Ligazóns externas 
* Axencia Audiovisual Galega
* Consello da Cultura Galega
* IMDb
Kinosternidae

= Clasificación =
## Taxonomía 
**Familia Kinosternidae**
**Subfamilia Kinosterninae**
* Xénero *Kinosternon*
** *Kinosternon acutum* 
** *Kinosternon alamosae* 
** *Kinosternon angustipons* 
** *Kinosternon baurii* 
** *Kinosternon chimalhuaca* 
** *Kinosternon creaseri* 
** *Kinosternon cruentatum* 
** *Kinosternon dunni* 
** *Kinosternon flavescens* 
** *Kinosternon herrerai* 
** *Kinosternon hirtipes* 
** *Kinosternon integrum* 
** *Kinosternon leucostomum* 
** *Kinosternon oaxacae* 
** *Kinosternon scorpioides* 
** *Kinosternon sonoriense* 
** *Kinosternon spurrelli* 
** *Kinosternon subrubrum* 
* Xénero *Sternotherus*
** *Sternotherus carinatus*
** *Sternotherus depressus*
** *Sternotherus minor* 
** *Sternotherus odoratus* 
**Subfamilia Staurotypinae**
* Xénero *Claudius*
** *Claudius angustatus* 
* Xénero *Staurotypus*
** *Staurotypus salvinii* 
** *Staurotypus triporcatus*
Dolores García Giménez

**Dolores García Giménez**, tamén coñecida como **Dolores García Dorgambide**, nada en Vilagarcía de Arousa en 1956, é unha política socialista que foi alcaldesa de Vilagarcía de Arousa.

## Traxectoria 
Filla de Benito García Dorgambide, foi avogada e funcionaria da Xunta de Galicia, ocupando o cargo de xefa de servizo de Xestión Económica do Sergas.

Formou parte, como número 2, da candidatura do PSdeG-PSOE en Vilagarcía de Arousa nas eleccións municipais de 2007, a cal revalidou o goberno local. Logo da dimisión do alcalde Enrique León Calviño, o 9 de xullo de 2007, a causa das dúbidas de incompatibilidade coa súa situación de policía na reserva, foi elixida alcaldesa da cidade o 12 de xullo, a primeira da súa historia, co apoio dos concelleiros socialistas e nacionalistas, os cales gobernaban en coalición. En setembro de 2010, logo de tres anos como alcaldesa, anunciou que non se presentaría á reelección nas municipais de 2011 por motivos persoais, tralas cales abandonou a alcaldía.

## Notas 
## Véxase tamén 
### Outros artigos 
*Eleccións municipais en Vilagarcía de Arousa
A vida que che espera

***A vida que che espera*** (en ) é unha coprodución cinematográfica galega dirixida por Manuel Gutiérrez Aragón. Rodada entre Galicia e Cantabria entre abril e xuño de 2003, a estrea desta cinta tivo lugar o 30 de xaneiro de 2004. A produción correu a cargo de Continental Producciones, a TVG e Tornasol Films.

## Sinopse 
A historia de *A vida que che espera* desenvólvese nunha rexión do norte de España. Alí ten lugar unha pelexa motivada por unha vaca que acaba co desenlace do asasinato de Severo (Celso Bugallo) por parte dun gandeiro chamada Xildo (Juan Diego). Este ten dúas fillas: Xenia (Clara Lago) e Val (Marta Etura). Cando o fillo do malogrado Severo, Rai (Luís Tosar), chega á vila para o enterro, sentirase atraído por Val, filla do home que matou a seu pai.

Os mozos comezan a saír xuntos. Rai aproveita esta circunstancia para sacar beneficio e afondar en como se produciu a morte de Severo. Val, presionada por Xildo, tentará tamén descubrir ata que punto está o seu mozo ó tanto de como se desenvolveu o crime e de quen o perpetrou. Malia isto, ambos acaban namorándose.

## Equipo técnico 
* Casting: Carlos Gras
* Dirección de arte: Félix Murcia
* Edición: José Salcedo
* Vestiario: Estíbaliz Markiegi 
* Son: José Antonio Bermúdez, Manolo Laguna, Raúl Lasvignes, Mark A. Van Der Willigen
* Maquillaxe: Almudena Fonseca, Kenyar Padilla	
* Script: Elena Gil

## Premios 
Gañou 2 Premios Mestre Mateo na edición de 2004:
* Mellor guión: Ángeles González Sinde e Manuel Gutiérrez Aragón
* Mellor interpretación feminina protagonista: Marta Etura

## Véxase tamén 
### Ligazóns externas 
* Páxina oficial
* IMDb
* Axencia Audiovisual Galega
Días de voda

***Días de voda*** é un filme galego de 2002 dirixido por Juan Pinzás e protagonizado por Comba Campoy e Monti Castiñeiras. É o sexto filme en galego máis visto da historia, con 38.579 espectadores nos cinemas logo da súa estrea.

## Sinopse 
A historia lévanos á voda de Sonia (Comba Campoy), a filla dun importante editor, que vai realizar o soño da súa vida casando con Rosendo (Monti Castiñeiras). El é un garboso escritor con tendencias homosexuais, que en realidade desexa máis o novo premio literario que creou o seu futuro sogro que á súa prometida. A celebración do casamento traerá inesperadas sorpresas.

## Personaxes 
* Monti Castiñeiras como Rosendo
* Comba Campoy como Sonia
* Ernesto Chao como Alexandre
* Belén Constenla como Xosefina
* Rosa Álvarez como Rosa
* Pilar Saavedra como Beatriz
* Miquel Insua como Nacho
* Asunción Balaguer
* Ernesto Ferro como avó
* Javier Gurruchaga como Fernando
* Alfonso Agra como Xacinto
* Luis Amérigo como avó de Sonia
* Juan Manuel de Prada como escritor
* Mimy L. Fuentes como avoa de Sonia
* Alejandro Garrido como conserxe
* Mónica Salgueiro como Teresa

## Galardóns e nomeamentos 
### Premios Mestre Mateo 
## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* Páxina oficial
* 
* Ficha no Consello de Cultura Galega
Enrique León Calviño

**Enrique León Calviño**, nado en Verín o 1 de agosto de 1944, é un policía e político galego do PSdeG-PSOE.

## Traxectoria 
Despois de facer o bacharelato aprobou as oposicións a policía, e logo de traballar durante dous anos en Barcelona, en 1970 foi destinado a Vilagarcía de Arousa. En 1995 ascendeu a comisario xefe e en 1999 asumiu a xefatura da brigada da Unidade de Drogas e Crime Organizado de Galicia. En 2001 foi destinado como comisario en Santiago de Compostela, onde permaneceu ata 2006. Nese momento, por motivos de idade, pasou á situación de segunda actividade sen destino, e aceptou a oferta de entrar en política. 

Desta forma, presentouse como candidato do PSdeG-PSOE á alcaldía de Vilagarcía de Arousa nas eleccións municipais de 2007, logo da retirada do anterior alcalde Javier Gago López. Logrou se-la forza máis votada, sendo elixido alcalde o día 16 de xuño co apoio do BNG e pasando a dirixir un goberno en coalición con eles, se ben en minoría con 10 dos 21 concelleiros. Só unhas semanas máis tarde, a Xunta Electoral Central estipulou que un policía en segunda actividade non pode ser elixido como concelleiro polo seu traballo (se ben na reserva). Porén, a Xunta Electoral declarouse incompetente para tomar decisións ao respecto. Despois de valorar a situación decidiu dimitir o 9 de xullo, polo que o seu mandato non chegou a alcanzar 1 mes.

## Véxase tamén 
### Outros artigos 
*Eleccións municipais en Vilagarcía de Arousa
Arturo Seara

**Arturo Seara Fernández**, nado o 18 de novembro de 1956 en Ourense como **Arturo Fernández Seara** e máis coñecido como **Arturo Seara**, é un exbaloncestista profesional galego. Cunha altura de 1,78 metros, destacou na posición de base. Foi internacional coa Selección Española xuvenil, coa que gañou a medalla de prata no Eurobasket de 1973, e coa sub-23. Porén, non chegou a xogar coa selección absoluta.

## Traxectoria 
Gozou dos seus mellores anos coma xogador no FC Barcelona, club no que militou tres temporadas entre 1983 e 1986. Malia que era o base suplente de Solozábal, participou activamente na consecución dun Mundial de Clubs de Baloncesto e dúas Recopas de Europa. En 2019 mudou oficialmente o seu nome a Arturo Seara Fernández como homenaxe á súa nai. Após a súa retirada, foi director xeral do Club Baloncesto Valladolid.

### Clubs 
*  Miñón Valladolid (1ª División / 1ª División B, 1976−1983) 
*  FC Barcelona (ACB, 1983−1986)
*  Fórum Filatélico (ACB, 1986−1988)
*  Tenerife Nº 1 (ACB, 1988−1990)

## Palmarés
### Club 
* **Campión do Mundial de Clubs de Baloncesto (1)**: 1985
* **Campión da Recopa de Europa (2)**: 1985, 1986
* *Subcampión da Copa de Europa (1)*: 1984

### Internacional 
* '''Medalla de Prata no Eurobasket xuvenil de Angri'1973'''.

## Notas 
## Véxase tamén 
### Ligazóns externas 
* Perfil de Arturo Seara en ACB
Muckle Roe

**Muckle Roe** (**Mikla Raudey** en antigo nórdico), é unha das illas Shetland, pertencentes a Escocia. De tres quilómetros de diámetro, a súa forma e circular. A súa superficie é de 18&nbsp;km², cunha poboación de 104 habitantes (2001). O principal asentamento é Roesound. A illa está unida a Mainland por unha ponte sobre Roesound. A maior elevación é South Ward con case 200 metros.  Na illa hai un antigo volcán durmido,
Jonathan Aspas

**Jonathan Aspas Juncal**, nado o 28 de febreiro de 1982 en Moaña, é un futbolista galego. Xoga de centrocampista.

## Traxectoria 
Jonathan Aspas, natural de Moaña, é xogador de fútbol e milita no Alki Larnaca. É un xogador procedente da canteira do Real Club Celta de Vigo. Debutou co primeiro equipo do Celta de Vigo no partido de volta da Copa da UEFA que enfrontaba ó Celta contra o SL Benfica do ano 1999. Actúa como extremo, tanto dereito coma esquerdo e tamén o pode facer no lateral da defensa por ambos lados.

## Persoal 
É irmán do tamén futbolista Iago Aspas, primo de Adrián Cruz e de Aitor Aspas, e sobriño de Cristóbal Juncal Fervenza.

## Traxectoria 
## Palmarés 
### Copas internacionais 
## Véxase tamén 
### Ligazóns externas 
* Perfil en BDFutbol.com
Cirro

O termo **Cirro** pode referirse a:

***Cirro**, tipo de nube que se presenta en forma de filamentos brancos;
***Cirro común** ou eurasiático, ave da familia das apodiformes, de forma semellante ás andoriñas;
***Cirro**, estruturas finas que se proxectan do corpo de certos vertebrados, invertebrados e protozoos ciliados.

Como topónimo, pode referirse a:

;En Galiza
***Cirro**, lugar da parroquia de San Salvador de Bastavales, no concello de Brión;
***Cirro**, lugar da parroquia de Veigue, no concello de Sada;
***O Cirro**, lugar da parroquia de Arrabaldo, no concello de Ourense.

## Véxase tamén
### Outros artigos
Hessisch Oldendorf

**Hessisch Oldendorf** é unha cidade do distrito Hamelin-Pyrmont en Baixa Saxonia, Alemaña. A súa superficie é de 120.39&nbsp;km² e a poboación de 19.771 habitantes (2005), situado ao longo do río Weser, aproximadamente a 10&nbsp;km de Hamelin, ata 1905 denominouse simplemente Oldendorf pero para distinguila doutras localidades engadiuselle o abxectivo Hessich. De 1640 e 1932 foi parte de Hessen-Kassel.
O don da dúbida

***O don da dúbida*** (en ) é unha película dirixida por Alber Ponte, unha coprodución galega do ano 2005.

## Sinopse 
Jesús (Jesús Cabrero) e Tomás (Tomás del Estal), dous irmáns que son como a noite e o día, reúnense despois de moitos anos debido a unha circunstancia inesperada. En San Vicente do Mar, un fermoso recanto da costa atlántica galega, estes dous madrileños descubrirán o pouco que se coñecían.

## Intérpretes 
* Camila Bossa
* Julia Cabanas
* Jesús Cabrero
* Evaristo Calvo
* Farruco Castromán
* Tomás del Estal
* Fran Grela
* Serxio Pazos
* Federica Romeo
* Nuria Sanz
* Luís Tosar
* Martiño Vázquez
* Luis Zahera

## Equipo técnico 
* Dirección e guión: Alber Ponte
* Equipo de Dirección: Alex Sampaio e Pela del Álamo
* Dirección de arte: Alexandra Fernández 
* Dirección de fotografía: Jacobo Vázquez-Dodero
* Produción: Román Gutiérrez, Gael Herrera, Alber Ponte, Luis Avilés
* Son: David Machal
* Música: Chencho Campos
* Maquillaxe: Carmen Blanco
* Vestiario: Alejandro Meitin

## Véxase tamén 
### Ligazóns externas 
* Consello da Cultura Galega
Emídidos

Os **emídidos** (**Emydidae**) son unha familia das tartarugas que comprende máis de 80 especies, que xurdiron no Oligoceno, tendo a maioría dos xéneros representantes actuais. A especie que habita na Galiza é a *Emys orbicularis* ou sapoconcho europeo.

## Características 
Nesta familia están as tartarugas que viven gran parte do tempo na auga, habitando en estanques, encoros ou ríos, aínda que poiden desprazarse por terra cando o precisan para tratar de atopar lugares axeitados para a posta.

O apareamento pode realizarse en terra ou baixo a auga e o macho persegue á femia golpeándolle e mordéndolle nas patas. Os ovos son alongados e de casca dura. Os novos individuos teñen unha forma máis redondeada e os deseños da cuncha mellor marcados que os dos adultos.

A gran diferenza que é posíbel notar nesta familia con relación ás demais é que as súas patas están modificadas para facilitar a natación e captura de alimento.

Debido á perda progresiva dos seu hábitat natural por culpa das accións humanas, as poboacións destas tartarugas están diminuíndo progesivamente, o que as leva a poñer en perigo a súa subsistencia como especie.

## Clasificación 
### Taxonomía 
**Familia Emydidae**
* **Subfamilia Emydinae**
** Xénero *Emydoidea*
** Xénero *Emys*
** Xénero *Clemmys*
** Xénero *Terrapene*
* **Subfamilia Deirochelyinae**
** Xénero *Deirochelys*
** Xénero *Chrysemys*
** Xénero *Graptemys*
** Xénero *Malaclemys*
** Xénero *Pseudemys*
** Xénero *Trachemys*

## Véxase tamén 
### Bibliografía 
* 
* 
* 

### Ligazóns externas 
* Adicado á especie *Emys orbicularis*
Concursante

***Concursante*** é unha produción galega estreada en 2007 e rodada o ano anterior. Está dirixida e protagonizada polos ourensáns Rodrigo Cortés e Miryam Gallego respectivamente.

## Sinopse 
Esta película conta a historia dun profesor universitario, Martín (Leonardo Sbaraglia), que se converte no gañador do galardón máis cuantioso da historia da televisión: un total de tres millóns de euros traducidos en todo tipo de premios. A moza de Martín, Laura (Miryam Gallego) verá nisto unha oportunidade de ouro para cambiar a súa vida e cumprir os seus desexos inmediatos sen pensar nas consecuencias que pode ter a longo prazo.

O que semellaba ser un golpe de sorte e un soño feito realidade pasa a ser un auténtico pesadelo: Facenda queda coa metade dos cartos e ser rico resulta máis caro do que imaxinaba. O protagonista intentará desfacerse de todo o obtido e contará coa axuda dun economista chamado Edmundo (Chete Lera).

## Premios e nomeamentos 
### Premios Mestre Mateo 
## Véxase tamén 
## Ligazóns externas 
* Páxina oficial
Furafollas

O termo galego **furafollas** pode referirse a:

***Picafollas**, paxaro da familia dos sílvidos (*Phylloscopus collybita*). Tamén reciben este nome en xeral as outras especies do xénero *Phylloscopus*;
***Sorícidos**, familia de mamíferos, entre os cales están:
****Furafollas ibérico** (*Sorex granarius*);
****Furafollas pequeno** (*Sorex minutus*);
****Furafollas grande** (*Sorex coronatus*);
* Unha persoa inquieta;
***Furafollas Agrupación Teatral**, un grupo de teatro galego de Barcelona.

## Notas
## Véxase tamén
### Outros artigos
***Regato Furafolla**
Máis ca irmáns

***Máis ca irmáns*** é unha coprodución cinematográfica galega, dirixida por Ramón Costafreda no ano 2005. Trátase dunha película feita para televisión cuxa rodaxe se desenvolveu en localizacións de Barcelona e Cambre, Arteixo, a Fraga de Cecebre, entre outras.

## Sinopse 
Está película está inspirada en feitos reais, na historia dos que foron coñecidos coma os irmáns de Cambre. Nárrase a relación entre unha parella que se namorou, casou e formou unha familia sen saber que eran irmáns.

## Equipo técnico 
* Asistentes de dirección: Pilar Tomás, Pepo Alba
* Produción executiva: Marco Meere
* Edición: Guillermo Represa 	
* Casting: Marga Humanes	 
* Dirección de arte: Andrés Grego
* Vestiario: Santos Sánchez
* Son: Claudio Canedo, Diego Casares, Juliana Rueda
* Maquillaxe e peiteado: Eva Fontenla
Pérez, o ratiño dos teus soños

***Pérez, o ratiño dos teus soños*** (Título orixinal: *El Ratón Pérez*) é unha coprodución de animación hispano-arxentina dirixida por Juan Pablo Buscarini en 2006. Está producida por Castelao Productions, Filmax Animation e Patagonik Film Group.

## Sinopse 
Lucía e a súa familia axudarán ao intrépido Ratiño Pérez a desbaratar os sinistros plans de Fugaz e Pipo, dous malvados ratos que desexan acabar con Pérez. Queren roubar os dentes de todos os nenos do mundo, convertelos en perlas e así se faceren ricos.

## Premios 
A película acadou unha grande aceptación e logrou o recoñecemento con galardóns coma o Premio Goya á mellor película de animación en 2006 e o premio á mellor película de animación 2007 no XIV Festival de Cine Latino de San Diego (Estados Unidos, 2007).

## Estrea 
A película estreouse na Arxentina o 13 de xullo de 2006, mentres que a estrea en España foi o 22 de decembro (onde foi dobrada en catro idiomas). En Galicia a estrea da película non estivo exenta de polémica, xa que a Mesa pola Normalización Lingüística criticou o escaso número de salas de cine nos que a película se ofreceu en galego, unha das linguas, xunto con castelán, catalán e éuscaro, ás que foi dobrada.

## Notas
CowParade

A **Cow Parade** é unha exhibición internacional de arte pública que foi mostrada en grandes cidades arredor do mundo. O concepto é simple: artistas locais decoran esculturas de fibra de vidro con forma de vacas; logo as esculturas son distribuídas polo centro da cidade, en lugares públicos como estacións de metro, avenidas importantes e parques.

As esculturas adoitan mostrar deseños que rememoran a cultura local, así coma a vida na localidade, e outros temas de importancia local ou nacional. Despois da exhibición das esculturas na cidade (por varios meses), realízase unha poxa, doándose  as ganancias a organizacións sen fins de lucro.

Existen poucas variacións na forma, pero as tres máis comúns de vacas foron creadas polo escultor suízo Pascal Knapp, quen foi contratado especificamente para crear as vacas dos eventos da CowParade.

O concepto de Cow Parade foi creado en Zürich, Suíza, en 1998, polo director artístico Walter Knapp. A exhibición gañou renome internacional cando o empresario Peter Hanig organizou o evento en Chicago en 1999.

Cabe salientar que en Galicia a cidade de Vigo acolleu esta exposición nas súas rúas durante varios meses no ano 2007, converténdose así na segunda cidade española que a exhibía tras facelo previamente Barcelona.

## Cidades Cow Parade 
[miniatura|200px|*Vaca Millonaria* da CowParade da [Cidade de México.]]

**América**

**Europa**
 
**Oceanía**

**Asia**

**África**

## Véxase tamén 
### Ligazóns externas 
* Páxina oficial de Cow Parade
* Páxina de Cow Parade Europa
* Cow Parade 2006 de Edimburgo
* Cow Parade 2006 de París
* Cow Parade 2007 en Vigo, España
* Cow Parade 2007 Rio de Janeiro - Brasil
Os aires difíciles

***Os aires difíciles*** é unha coprodución galega baseada na obra da escritora Almudena Grandes. Estreouse no ano 2006, dirixida por Gerardo Herrero e protagonizada, entre outros, polos actores galegos Celia Freijeiro e Monti Castiñeiras.

## Sinopse 
Juan Olmedo, un home de corenta anos, logra sobrevivir a un naufraxio tralo que unicamente foi quen de rescatar a unha sobriña e ó seu irmán, discapacitado mental. Juan decide deixar atrás o seu pasado e comezar unha nova vida nun afastado recuncho da costa gaditana.

Nel, coa axuda da súa asistenta Maribel e de Sara, afrontará as lembranzas que o atormentan: o amor segredo que sentía cara a súa cuñada e a morte en estrañas circunstancias do seu irmán Damián.

## Intérpretes 
* José Luis García Pérez 
* Guillermo Barrientos		
* Monti Castiñeiras	
* Pilar Castro	
* Antonio Dechent	
* Carmen Elías	
* Roberto Enríquez	
* Cuca Escribano	
* Celia Freijeiro		
* Andrés Gertrúdix	
* Alberto Jiménez	
* Natalia Sánchez	
* Paula Sebastián

## Equipo técnico
* Dirección: Gerardo Herrero
* Guión: Alberto Macías, Almudena Grandes, Ángeles González Sinde.
* Fotografía: Alfredo Mayo
* Dirección artística: José Domínguez del Olmo
* Vestiario: Paco Delgado
* Maquillaxe: Paca Almenara
* Peiteado: Alicia López
* Montaxe: Carmen Frías
* Música: Lucio Godoy

## Ligazóns externas 
* Ficha na *Axencia Audiovisual Galega*
* Film Affinity .
* Traxectoria do equipo técnico .
Somne

***Somne*** é unha coprodución galega do ano 2004 dirixida por Isidro Ortiz. entre os seus protagonistas atópanse actores galegos coma Nancho Novo ou Uxía Blanco. A produción corre a cargo da produtora galega Vaca Films xunto á TVG e a madrileña Lotus Films. A rodaxe tivo lugar en Santiago de Compostela, Lousame, O Grove, Madrid e nas minas de San Fins. A longametraxe presentouse o 12 de outubro de 2005 no Festival de Sitges, e a estrea comercial en España foi o 21 do mesmo mes.

## Sinopse 
A protagonista deste filme é Andrea (Goya Toledo), unha neuróloga de éxito que decide volver ó lugar onde estudou ó coñecer a nova do suicidio dunha antiga profesora súa, María (Uxía Blanco). Esta deixara sen rematar un importante experimento no que estaba a traballar.

A Andrea propóñenlle continuar a investigación da profesora no punto no que esta a deixou. Andrea acepta o reto xunto a Gabriel (Óscar Jaenada), o fillo de María, e Diego (Nancho Novo).

## Equipo artístico 
* Goya Toledo
* Óscar Jaenada
* Nancho Novo
* Chete Lera
* Gary Piquer
* Uxía Blanco
* Jordi Dauder
* Iván Hermés
* Manuel Dios
* Itxaso Álvarez

## Equipo técnico 
* Axudante de dirección: Eva Campoy
* Guión: David Alonso e Cristóbal Garrido.
* Dirección de fotografía: Pedro del Rey
* Dirección artística: Carlos Bodelón
* Son: Julio Recueiro, Pedro Barbadillo, Álex F. Capilla
* Música: Javier Cámara
* Maquillaxe: Raquel Fidalgo
* Vestiario: Eva Arretxe
* Efectos especiais: Xavi Bastida, Pau Loewe, José M. Meneses, Pablo Perona Navarro, Juan Serrano.
Vieiros

O termo **Vieiros** pode referirse a:

Como topónimo, pode referirse a:

;En Galiza
***Vieiros**, lugar da parroquia da Seara, no concello de Quiroga;
***Puvieiros**, lugar da parroquia de Castro, no concello de Carballedo.

;Literatura
****Vieiros***, libro de poesía de Ricardo Carvalho Calero (1931);
****Vieiros***, revista galega creada en México (1959-1968.

;Prensa
****Vieiros***, xornal electrónico (1996-2010).

## Véxase tamén
### Outros artigos
****Vieiros***, documental sobre Carlos Velo dirixido por Laura Gárdos Velo (1999).
Juan Fernández Latorre

**Juan Fernández Latorre**, nado na Coruña o 8 de outubro de 1848 e finado en Madrid o 14 de marzo de 1912, foi un empresario e político galego, fundador do xornal *La Voz de Galicia*.

## Traxectoria 
Ingresou no Exército, onde chegou a sarxento de artillaría e participou na rebelión do cuartel de San Gil, un golpe de Estado progresista que tivo lugar contra a raíña Isabel II en xuño de 1866 en Madrid. En 1869 redactou unha proclama, pola que foi condenado á morte, pena que lle foi conmutada pola de cadea perpetua. Fuxiu a Francia, de onde volveu a España con ocasión da amnistía de 1870.

Foi secretario do concello de Granollers e deputado a Cortes na Primeira República. Tralo golpe do xeneral Pavía, Latorre exiliouse de novo a Francia.

De volta a Galicia, a canda Antonio Prieto Puga e José Manuel Martínez Pérez fundou *La Voz de Galicia* en 1882. En 1885 disolveuse a sociedade fundacional e Latorre converteuse en propietario único do diario.

Nas eleccións lexislativas de 1891 obtivo acta de deputado republicano por Ortigueira, e en 1910 conseguiu escano pola Coruña. Ademais de deputado a Cortes, tamén foi subsecretario de Gobernación en 1905 e en 1910. En 1911 nomeárono gobernador civil de Madrid, cargo que desempeñou ata o día da súa morte en 1912.

## Vida persoal
Casou con Felisa Ozores de Prado, e foi pai de María Victoria Fernández-Latorre.

## Recoñecementos 
Na cidade da Coruña está o CEIP Juan Fernández Latorre, e en 1906 púxoselle o seu nome a unha avenida. En 2004 bautizouse co seu nome a biblioteca municipal de Ortigueira, localidade onde unha das súas rúas preserva tamén a súa memoria.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Biblioteca Gallega
Tornado (homónimos)

**tornado** pode referirse a:

***Tornado**, fenómeno meteorolóxico consistente nun desprazamento a gran velocidade de aire;
***Tornado de fogo**, fenómeno pouco corrente no cal o lume, baixo certas condicións, adquire unha vorticidade vertical e forma un remuíño ou unha columna de aire similar a un tornado;
***Clase tornado**, clase olímpica deportiva de vela;
***Panavia Tornado**, un avión de combate;
****Tornado***, corveta da Armada Española activa en 1866;
****Tornado (P-44)***, patrulleiro de altura da Armada Española iniciado en 2010;
***Tornados de Humacao**, club de fútbol portorriqueño;
***Tornado Alley** ("Avenida dos Tornados"), expresión popular coa que se coñece nos Estados Unidos o territorio do país onde son máis frecuentes os grandes tornados.
Benigno López

**Benigno López González**, nado na Coruña o 22 de febreiro de 1952, é un xuíz galego, que foi designado polo parlamento como Valedor do Pobo o 17 de xullo de 2007.

## Carreira profesional
Estudou o bacharelato na Coruña e licenciouse en Dereito en 1974 pola Universidade de Santiago. Aprobou as oposicións a xuíz en 1979 e foi ocupando distintas prazas nos xulgados de Corcubión (1980), Carballo (1981), Bilbao (1983, xa como maxistrado), Ourense (1983) e A Coruña (1986). O 31 de outubro de 1988 incorporouse como maxistrado á sección primeira da Audiencia Provincial da Coruña, cargo onde permaneceu ata decembro de 1995, cando foi nomeado xuíz da sección primeira da sala do contencioso-administrativo do Tribunal Superior de Xustiza de Galicia, e presidente da mesma o 7 de decembro de 2004.

O 17 de xullo de 2007 é escollido por consenso no Parlamento como novo Valedor do Pobo, e tomou posesión o 22 de xullo.

O 15 de maio de 2012, poucos meses antes de que expirase o seu mandato, converteuse no primeiro Valedor do Pobo que presentaba a dimisión. A renuncia viu provocada por unha polémica xurdida unhas semanas antes. No Parlamento de Galicia, López mostrárase comprensivo cos recortes na Lei de Dependencia, e mesmo defendera a súa suspensión mentres non pasase a crise. Estas declaracións motivaron mesmo a renuncia dunha das vicevaledoras, ademais dunha forte contestación política.

## Vida persoal
Está casado e ten dous fillos.

## Véxase tamén 
### Ligazóns externas 
* Biografía na web do Valedor do Pobo
Teo Cardalda

**Teodomiro Cardalda Gestoso**, nado en Bouzas (Vigo) o 7 de outubro de 1962, é un músico galego coñecido para o gran público por ser compoñente dos grupos musicais Golpes Bajos e Cómplices.

## Traxectoria 
Comezou na música na década dos oitenta, tocando o teclado en Golpes Bajos, xunto ao vocalista Germán Coppini. Inicialmente compoñían só eles o grupo, ó que se incorporaron logo Pablo Novoa e Luis García. O grupo acadou varios éxitos, entre eles *Malos tiempos para la lírica*, un dos máis coñecidos.

Cómplices foi a súa seguinte aventura musical, esta vez en compañía da súa parella sentimental, a tamén viguesa María Monsonís. Aínda que cando o grupo xurdiu en 1987 comezaron sendo catro os seus compoñentes (Tino DiGeraldo e Billy Villegas completaban a banda), non tardou moito en estar formado só por Teo e María. *Es por ti*, *Los tejados* ou *El marido de la peluquera* son algunhas das cancións máis coñecidas do dúo. Tamén interpretaron a banda sonora da serie Nada es para siempre, rodada en Galicia a comezos da década do 2000.

En 1997 Teo probou sorte en solitario coa publicación do disco *Uno*, que contou coa colaboración da poetisa Olivia Bardomín. Máis tarde retomou *Cómplices*, pero continuou en solitario publicando *A veces* en 2001, cando María decidiu abandonar o grupo.

No ano 2003 sacaron un disco cos seus grandes éxitos en directo, nun concerto no que interpretaron os seus grandes temas acompañados por amigos como Presuntos Implicados, Antonio Vega ou Álvaro Urquijo.

En 2006, tras un tempo sen publicar novos traballos, sacaron á venda como dúo o álbum *Hello mundo cruel*. En 2021 Teo Cardalda publicou en solitario o disco *Claves Líricas. Nueve Poemas Musicalizados de D. Ramón María del Valle-Inclán*, un traballo no que puxo música á obra de Valle-Inclán. Ao ano seguinte saíu á luz un novo traballo do músico, co título *El viaje que nunca acaba*. Só con voz e piano, constou de varios temas inéditos, interpretacións de cancións de Golpes Bajos e Cómplices e versións de David Bowie, Antonio Vega, Elton John, Ray Heredia ou Los Secretos.

## Discografía
### Golpes Bajos
**Golpes Bajos* (1983)
**Devocionario* (1985)
**A Santa Compaña* (1984)

### Cómplices
**Manzanas* (1988)
**Ángeles desangelados* (1989)
**La danza de la ciudad*
**Está llorando el sol* (1991)
**Preguntas y flores* (1993)
**Básico* (1994)
**Cousas de meigas* (1999)
**Cómplices* (2000)
**Complicidad* (2000)
**A veces* (2002)

### En solitario 
* *Claves líricas. Nueve poemas musicalizados de Don Ramón María del Valle-Inclán* (2021). Temas: La Vida en Si; Rosa Hiperbólica; Mirlo en la Oscuridad; Los Pobres De Dios; Compostela; Rosa Gnóstica; Generación del 98; Cantiga de Vellas; Hipnosis; Rosa Vespertina; Josefina Blanco; No Digas de Dolor; Rosa del Caminante; Geórgica; La Rosa del Reloj; El Poeta Universal.
* *El viaje que nunca acaba* (2023)

## Vida persoal
É curmán do animador cultural de Vilaxoán, tamén chamado Teo Cardalda.
## Véxase tamén 
### Bibliografía 
*
Antón Paz Blanco

**Antón Paz Blanco**, nado en Vilagarcía de Arousa o 8 de agosto de 1976, é un regatista galego, campión mundial e olímpico da clase tornado.

## Traxectoria 
Competiu no Real Club Náutico de Sanxenxo, habitualmente facendo parella na clase tornado con Fernando Echavarri, proclamándose campións de España en tres ocasións (2000, 2001 e 2003). Nos Xogos Olímpicos de Atenas 2004 conseguiu un diploma olímpico ao rematar oitavo xunto a Echavarri na clase tornado. Gañou o Campionato Mundial de Tornado en 2005 e 2007 e o Campionato Europeo de 2005, ademais de quedar cuarto no campionato do mundo da clase Tiger en 2005. En 2008 conquistou o ouro da clase tornado nos Xogos Olímpicos de Pequín. conseguindo a prata na Final da Copa do Mundo de 2014 celebrada en Abu Zabi. Ademais capitaneou con Carlos o barco Vilagarcía da clase Platu 25, logrando o bronce mundial en 2007, o ouro en 2008 e a prata en 2012. En 2020 proclamouse subcampión de España desta clase en Murcia.

Ademais exerce como adestrador doutros regatistas e asistiu aos Xogos Olímpicos de 2016 como adestrador do equipo grego de Nacra 17.

## Principais títulos 
* Medalla Olímpica de Ouro na clase tornado nos Xogos Olímpicos de 2008.
* Campión do mundo de tornado en 2005 e 2007.
* Campión do mundo de Platu 25 en 2008 (prata en 2012 e bronce en 2007).
* Campión de Europa de tornado en 2005.
* Medalla de bronce no Campionato do mundo de tiger en 2005.
* Elixido, canda Fernando Echavarri, mellor regatista do mundo en 2005 pola Federación Internacional de Vela.
* Oitavo clasificado, e diploma olímpico, na proba de clase tornado dos Xogos Olímpicos de Atenas.
* Tres veces campión de España na categoría tornado en 2000, 2001 e 2003.
* Terceiro clasificado na Semana Olímpica de Hyeres. 2001.
* Cuarto clasificado na Spa Regatta (2001) e no Campionato de Europa de Cagliari de clase tornado (2003).

## Notas 
## Véxase tamén 
### Ligazóns externas 
* Ranquin mundial da Federación Internacional de Vela
Wrocław

**Wrocław** (en alemán *Breslau*, en checo *Vratislav*, en latín *Wratislavia* ou *Vratislavia*) é a capital do Voivodia da Baixa Silesia no suroeste da Polonia, está situada ás beiras do río Oder (en polaco Odra). Despois de Varsovia, Wrocław é o segundo maior centro financeiro da Polonia. No ano 2004, a cidade tiña unha poboación estimada de 633.700 habitantes.

## Etimoloxía 
O primeiro rexistro da cidade data do ano 1000, aparecendo na crónica de Thietmar, na que se menciona o establecemento dunha nova diocese por Johannes Wrotizlaensis, bispo de Wrotizla, (Wortizlawa). No primeiro selo municipal aparece o nome de: Sigillum civitatis Wracislavie, simplificándose e dando lugar en 1175 a Wrezlawe, o cal evolucionou a Prezla, Bresla(u=w).

## Historia 
**Edad Media**

miniatura|esquerda|350px|Breslau
Situada no antigo lugar de comercio e de cruzamento do río Oder, xunto ó cal o Rei de Bohemia Wratislaw erixiu un castelo no século X, dándolle o primeiro nome ó asentamento "Vratislavia" ou "Wratislaw", o lugar foi conquistado máis tarde polo Rei de Polonia, Mieszko I, na última década dese mesmo século. En 1138 converteuse na capital do ducado independente de Silesia baixo a dinastía Piast. Durante a invasión dos mongois en 1241 o asentamento foi saqueado e incendiado, fuxindo a maior parte da súa poboación ou refuxiándose no castelo, que non puido ser tomado por falta de tempo.

A partir de entón o pobo foi citado en varios documentos baixo os nomes de Bresslau, Presslau, Breslau e Wratislaw.

Brelavia foi, como toda Silesia, obxecto dunha intensa colonización alemá na Idade Media, sobre todo trala súa destrución polos mongois en 1241. Por iso a cidade entón refundada e os seus monumentos arquitectónicos teñen un claro sinal xermano. En 1262 a Lei Magdeburgo empezouse a aplicar na cidade refundada. A primeira ilustración da cidade apareceu na Crónica de Nuremburgo en 1493.

A dinastía Piast era unha rama independente da casa reinante en Polonia, que tiña numerosos vínculos familiares e culturais co imperio xermánico. Debido á baixa densidade de poboación en Silesia e ós escasos asentamentos humanos, esta dinastía propiciou e fomentou o asentamento de colonos alemáns.

## Véxase tamén 
### Ligazóns externas 
* Páxina oficial de Wrocław
Fernando Echavarri

**Fernando Echavarri Erasun**, nado en Santander o 13 de agosto de 1971, é un regatista galego de orixe cántabra, campión mundial da clase tornado. Criado en Pontevedra, compite no Real Club Náutico de Sanxenxo, habitualmente facendo parella na clase tornado con Antón Paz.

## Traxectoria 
Fillo dun médico santanderino trasladado a Pontevedra, medrou como deportista en Galicia: aos oito anos xa practicaba a vela na ría. Echavarri comezou navegando na clase infantil optimist e aos 15 anos pasa a láser, categoría que cinco anos despois (1992) é sinalada como olímpica para os vindeiros Xogos de Atlanta.

En primavera de 1993, entra por primeira vez no equipo preolímpico de España como número dous da clase láser, e proclámase subcampión estatal en 1994, 1995 e 1996. Non participa nos Xogos de Atlanta, e en 1997 forma equipo con Antón Paz na clase tornado para tentar acceder aos Xogos de Sydney, pero quedaron cualificados como equipo B e non acudiron á cita olímpica.

A primeira participación olímpica de Echavarri e Paz ten lugar en 2004, onde obteñen unha oitava praza. En 2005 proclámanse campións do mundo de tornado en La Rochelle, campións de Europa en Vastervik e de España en Palma (triunfo este que obtiveron consecutivamente dende 2000 a 2007), e dominan a maior parte das probas do circuíto euroolímpico. Por iso a ISAF os nomea mellores navegantes do ano e concédelles o Rolex-ISAF ao Regatista Mundial do Ano.

En 2006 participa Echavarri en tres tiradas da edición de 2005-06 da Volvo Ocean Race dentro da tripulación do barco español Movistar, e en clase tornado consegue, sempre canda Paz, o campionato Suramericano e a sexta posición no mundial, celebrado nas augas arxentinas de San Isidro. Pero o máximo trofeo mundial volveu ao seu barco en 2007, neste caso nas augas portuguesas de Cascais, o que lles outorgou a clasificación directa para os Xogos de Beixín.

## Principais títulos 
* Medalla Olímpica de Ouro na clase tornado nos Xogos Olímpicos de 2008
* Campión do mundo de tiger en 2005
* Campión do mundo de tornado en 2005 e 2007
* Elixido, canda Antón Paz, mellor regatista do mundo en 2005 pola Federación Internacional de Vela
* Sétimo clasificado, e diploma olímpico, na proba de clase tornado dos Xogos Olímpicos de Atenas
* Campión de España na categoría tornado en todas as tempadas entre 2000 e 2007
* Cuarto clasificado na Spa Regatta (2001) e no Campionato de Europa de Cagliari de clase tornado (2003).

## Véxase tamén 
### Ligazóns externas 
*
*Ranquin mundial da Federación Internacional de Vela *(en inglés)*
Manuel Pena

**Manuel Pena Gómez**, nado en Bueu en 1980 é un director de cine galego.

## Traxectoria 
Estudou dous anos na **Escola de Cine de Vigo** onde realizou o documental *Ruido blanco* e as curtametraxes de ficción *Hipotálamo* e *Ipso Facto*. En 2004 produciu a curtametraxe *Metamorfose* de Fran Estévez que obtivo un rotundo éxito. Ao ano seguinte dirixiu *A canción de Fémerlin*, unha fábula de cine mudo que aínda recollería premios un ano máis tarde.

## Filmografía 
* *A canción de Fémerlin*. Dirección, guionista, produción, dirección artística (2005).
* *Metamorfose*. Produción, Axudante de dirección (2004).
* *Ipso facto*. Dirección, guionista (2003).
* *Equinoccio*. Montaxe (2003).
* *Hipotálamo*. Dirección, produción, guionista (2002).

## Véxase tamén 
### Ligazóns externas 
* - Ficha AVG
* IMDb
Jairo Iglesias

**Jairo Iglesias**, nado en Santiago de Compostela o 8 de xullo de 1986, é un director de cine galego.

## Traxectoria 
Realiza a súa primeira montaxe dixital no colexio de La Salle, en 2001, a partir da cal interésase polo cine. Tres anos máis tarde ingresa na Escola de Imaxe e Son da Coruña onde realiza os estudos de imaxe (2004-2006) e realización audiovisual e espectáculos (2006 - ).

En 2005, roda, xunto co actor Tamar Novas, a curtametraxe *Retrato*; reunindo no equipo a outros actores de prestixio coma María Castro, Sara Casasnovas, César Goldi, Estíbaliz Veiga e Sergio Suárez. A partir da experiencia, funda, xunto con Sara Horta unha pequena produtora homónima á súa primeira curtametraxe.

En 2006, estrea *Cicatrices*, a súa segunda curtametraxe, onde toca a temática social con nomes no elenco como Isabel Blanco, Estíbaliz Veiga e Xabier Deive. A curta gañou o galardón a Mellor Curtametraxe de Ficción na 5ª edición dos Premios Mestre Mateo da Academia Galega do Audiovisual.

En maio de 2007 estreou unha nova curta, esta vez rodada integramente en galego, *Rosa dos ventos*. En 2010 dirixiu o videoclip do tema "Buratos" de Ruxe Ruxe, protagonizado polos membros do grupo así como por Markinhos Drinkin, de Medomedá.

## Filmografía 
* *Rosa dos ventos*. Director, guionista (2007)
* *Cicatrices*. Director, guionista (2006)
* *Retrato*. Director, guionista (2005)

## Premios 
* *CICATRICES*. Mellor curtametraxe de ficción Mestre Mateo 2006 (2007)
* *Claustrofilia*. Premio AVID non te curtes. Curtocircuíto (2006)
* *Llámame*. Premio Acción Boiro (2006)

## Véxase tamén 
### Ligazóns externas 
* Jairo Iglesias en AVG de Culturagalega.org
* Páxina Oficial
* Producciones Retrato
* Rosa dos ventos
Francisco Calvelo

**Francisco Calvelo Moreira**, nado en Almería en 1982, é un director de cine galego.

## Traxectoria 
Aínda que naceu en Almería, criouse na Coruña. Autor visual autodidacta e un dos principais impulsores do cinema experimental e fantástico en Galicia. Membro fundador de Black Maria Producciones e do Festival de curtametraxes fantásticas Marienbad. A súa curta *Crisálida* foi seleccionada no Festival de Cine Internacional de Sitges en 2006, dentro da sección Brigadoom. No ano 2007 remata ''Go'El*, unha curtametraxe realizada a partir dun guión de Jose Antonio Ramos e que conta co actor televisivo galego Santiago Romay.

## Filmografía 
* *Coropan*. Serie de animación. Director. (2012)
* *Carabas*. Curtametraxe. Director. (2011)
* *Santiago de Sangre*. Curtametraxe. Director. (2008)
* *Susana y David*. Curtametraxe. Director, guionista (2008)
* *Go'El*. Curtametraxe. Director. (2007)
* *Crisálida*. Curtametraxe. Director, guionista, actor (2006)
* *Con tu cara''. Curtametraxe. Director, guionista, actor (2004)
## Notas 
## Véxase tamén 
### Ligazóns externas 
* Con tu cara (Web Oficial)
Xeoemídidos

Os **Xeoemídidos** (**Geoemydidae**) son unha familia de tartarugas composta por 69 especies distribuídas por todo o mundo.

## Clasificación 
### Taxonomía 
**Familia Bataguridae**
* **Subfamilia Batagurinae**
** Xénero *Batagur*
** Xénero *Callagur*
** Xénero *Chinemys*
** Xénero *Furculachelys*
** Xénero *Geoclemys*
** Xénero *Hardella*
** Xénero *Hieremys*
** Xénero *Kachuga*
** Xénero *Morenia*
** Xénero *Ocadia*
* **Subfamilia Geoemydinae**
** Xénero *Cuora*
** Xénero *Cyclemys*
** Xénero *Geoemyda*
** Xénero *Malayemys*
** Xénero *Heosemys*
** Xénero *Mauremys*
** Xénero *Melanochelys*
** Xénero *Notochelys*
** Xénero *Orlitia*
** Xénero *Pyxidea*
** Xénero *Rhinoclemmys*
** Xénero *Sacalia*
** Xénero *Siebenrockiella*
** Xénero *Vijayachelys*

## Véxase tamén 
### Outros artigos 
* Tartaruga
* Cryptodira
### Ligazóns externas 
#### En inglés 
* Web da base de datos EMBL sobre os Geoemydidae
* Un artigo sobre a filoxenia dos Geoemydidae
Xosé Ramón Vázquez Sandes

**Xosé Ramón Vázquez Sandes**, nado en Santa María de Neda o 1 de setembro de 1929 e finado o 7 de outubro de 2016, foi un xuíz galego e Valedor do Pobo entre 2002 e 2007.

## Traxectoria 
Ingresou na carreira xudicial no ano 1956 e o seu primeiro destino foi o xulgado de primeira instancia de Sepúlveda (Segovia). Despois trasladouse a Salas de los Infantes (Burgos) e logo a Noia. Ascendeu a maxistrado no ano 1970 e foi destinado durante dous anos no xulgado de primeira instancia e instrución 2 de Badaxoz e a continuación incorporouse como maxistrado, a petición propia, á Audiencia Provincial de Pontevedra.

En 1985 foi nomeado presidente da Audiencia Provincial de Salamanca, cargo que ocupou ata 1990, cando foi nomeado presidente do Tribunal Superior de Xustiza de Galicia (TSXG).

Xubilouse o 1 de setembro de 1999, ao cumprir os regulamentarios 70 anos, e durante os meses seguintes exerceu como maxistrado emérito do Tribunal Supremo.

O 19 de febreiro de 2002 foi nomeado Valedor do Pobo polo Parlamento de Galicia, cargo do que tomou posesión o 1 de marzo dese mesmo ano. Rematoulle o mandato en marzo de 2006, pero tivo que seguir en funcións durante máis dun ano pola falta dun consenso político na súa substitución, ata xullo de 2007.

## Vida persoal 
Estivo casado con María Carmen Cueto Álvarez-Santullano e tivo catro fillos.

## Ordes e condecoracións 
* Medalla Castelao
* Cruz Distinguida de 1ª Clase e Cruz de Honra de San Raimundo de Peñafort
* Cruz do Mérito Policial
* Gran Cruz do Mérito Miliar.

## Notas